Քաղաքի վրա երկու անգամ պտտվելուց հետո նրանք շարժվեցին դեպի օդանավակայան։ Թովմասը հպվեց օդաչուի ուսին և նրան ցույց տվեց Ռըզա բեյի կալվածքը, փորձելով նրան հասկացնել, որ կուզեր դրա վրայով թռչել։ Գերմանացին գլխով արեց, և մի քանի րոպե անց նրանք սպիտակ տան վերևում էին։ Քենանի խնդրանքով օդաչուն մի քանի անգամ շատ ցածր թռավ տան վրայով, և դա գրավեց մարդկանց ուշադրությունը։ Նրանք բակ դուրս եկան, և երեխաները նրանց ձեռքով արեցին։ Նրանց մայրերն անկասկած հետաքրքրասերների շարքում էին։